**LEVELEZŐ TAGOZAT** – **kollokvium esetén**

**Tantárgyi tematika és félévi követelményrendszer**

**MAO1123L Modern magyar irodalom I.**

**Féléves tematika:**

1. Konzultáció: A klasszikus modernség térhódítása a magyar irodalomban; a folyamat történelmi, szellemi, művészeti környezete. A Nyugat és jelentősége; Ady pályájának főbb szakaszai, költészetének téma- és motívumkörei. Ady lírájának szimbolista, szecessziós, expresszionista és preszürrealista jegyei, beszédmódjának jellegzetességei. Kaffka Margit főbb művei, elbeszélésmódjának újszerű vonásai.

2. Konzultáció: Krúdy Gyula pályája, jelentősebb alkotásai, elbeszélőtechnikai újításai. Az első Nyugat-nemzedék további jelentős alkotóinak helye, szerepe a magyar irodalom XX. század eleji alakulástörténetében. Kassák Lajos és a magyar avantgárd. Társadalmi és szellemi élet a két világháború között; a korszak irodalmának fő áramai; a konzervatív irodalom. A jobboldali radikalizmus írója, Szabó Dezső; a Nyugat első nemzedékének munkássága a két világháború között.

3. Konzultáció: A Nyugat második és harmadik nemzedékének általános jellemzése. A népi írók mozgalma (előzmények, irodalmi-politikai törekvések, a mozgalom megszerveződése, csúcspontja, széthullása); az irodalmi szociográfia. A korszak néhány jelentős alkotójának portréja I. (Németh László, József Attila)

A korszak néhány jelentős alkotójának portréja II. (Radnóti Miklós, Weöres Sándor). A periódus fontosabb művészeti-irodalmi irányzatai.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium**

**Az értékelés módja, ütemezése:**

* vizsga típusa: *írásbeli és szóbeli*
* vizsgára bocsátás feltétele: A TVSZ előírása szerinti részvétel az előadásokon.

A) A vizsga anyaga:

*A vizsgán a következőkből kell beszámolnia a hallgatónak:*

*Az előadáson elhangzottak.*

*A magyar irodalom története 5. és 6. kötet. Akadémiai Kiadó, Bp., 1965. és 1966.*

*Az 5. kötetből: Ady Endre, Kaffka Margit, Krúdy Gyula, Móricz Zsigmond, Babits Mihály, Juhász Gyula, Kosztolányi Dezső, Tóth Árpád, Karinthy Frigyes.*

*A 6. kötetből: Szabó Dezső, Tamási Áron, Kassák Lajos, József Attila, Nagy Lajos, Déry Tibor, Szabó Lőrinc, Németh László, Illyés Gyula, Radnóti Miklós, Kodolányi János valamint a Kitekintés című fejezetnek a határon túli magyar irodalmakról szóló alfejezetei.*

*Továbbá: A Magyarország a XX. században (Szerk. Kollega Tarsoly István)3. kötetének következő három (az irodalommal foglalkozó) alfejezete: A század első évtizedeitől 1920-ig; Két háború között; Irodalom és társadalom a két háború között.*

1. A vizsga témakörei:

*A klasszikus modernség és a későmodernség irányzatai a magyar irodalomban; A Nyugat első, második és harmadik nemzedékének jelentős költői és írói; a konzervatív irodalom; a jobboldali radikalizmus a magyar irodalomban; a népi írói mozgalom;a magyar irodalom Csehszlovákiában, Jugoszláviában, Romániában a két világháború között.*

*A vizsgán ismerni kell az előadáson és az itt megjelölt kézikönyvekben említett, tárgyalt jelentősebb szépirodalmi műveket.*

Irodalom:

Kenyeres Zoltán: Ady Endre. Korona Kiadó, Bp., 1998.

Tverdota György: József Attila. Korona Kiadó, Bp., 1999.

Fülöp László: Kaffka Margit. Gondolat Kiadó, Bp., 1987.

Kocsis Rózsa: Minőségeszmény Németh László szépírói műveiben. Magvető Könyvkiadó, Bp., 1982.

Bíró Zoltán: Két nemzedék. Nemzeti Tankönyvkiadó, Bp., 2001.

Rába György: Csönd-herceg és a nikkel szamovár. Szépirodalmi Könyvkiadó, Bp., 1986.

 Antal Attila

Nyíregyháza, 2018. szeptember 12.

**Az érdemjegy kialakításának módja:**

*Az érdemjegyet a vizsga eredménye határozza meg.*